|  |
| --- |
|  |
| **Република Србија** |
| **Аутономна Покрајина Војводина** |
| **Општина Нови Кнежевац** |
| Председница општине |
|  Број:II-66-42/2023 |
|  Дана:26.09.2023. године |
| 23330 Нови Кнежевац • Краља Петра I Карађорђевића бр.1 |
| ПИБ: 101460424 • матични број: 08385327 |
| телефон: (0230) 82-055 • fax: (0230) 82-076 |
| [www.noviknezevac.rs](http://www.noviknezevac.rs/) |

На основу члана 66. Статута општине Нови Кнежевац („Сл.лист општине Нови Кнежевац“, број 3/2019) и члана 11. став 2. Одлуке о условима и начину финансирања потреба у области спорта у општини Нови Кнежевац („Сл.лист општине Нови Кнежевац“, број 39/2012), председник општине Нови Кнежевац, дана 26.09.2023. год, р а с п и с у ј е

**ЈАВНИ КОНКУРС**

**ЗА ФИНАНСИРАЊЕ ПОТРЕБА У ОБЛАСТИ СПОРТА У 2023. ГОДИНИ**

**ИЗ БУЏЕТА ОПШТИНЕ НОВИ КНЕЖЕВАЦ**

 1. Средства по овом Конкурсу додељују се спортским организацијама са територије општине Нови Кнежевац у циљу финансирања и суфинансирања трошкова програма и пројеката спортских клубова за редовну делатност и такмичарски спорт из буџета општине Нови Кнежевац за календарску 2023. годину.

 Укупан износ средстава намењених за финансирање пројеката у области спорта из буџета општине Нови Кнежевац у 2023. години за овај конкурс износи **3.150.000,00** **динара.**

 2. Право учешћа на Конкурсу имају спортске организације, клубови и друга правна лица у области спорта која су регистрована на територији општине Нови Кнежевац односно имају седиште на подручју општине Нови Кнежевац.

 3. Конкурсна документација и правилник се може преузети на званичном сајту општине Нови Кнежевац [www.noviknezevac.rs](http://www.noviknezevac.rs).

 4. Конкурсна документација обавезно садржи:

 - пријавни образац

 - образац описа пројекта (обрасци СД 1)

 - фотокопију решења о упису у АПР

 - подаци о трезорском рачуну

 - копија обрасца о овлашћеним лицима

 5. Пријаве се подносе Комисији за спровођење поступка јавног конкурса за финансирање програма у области спорта у општини Нови Кнежевац на посебном обрасцу који је саставни део конкурсне документације у коверти са назнаком: „Јавни конкурс за финансирање пројеката спортских организација“ Краља Петра I Карађорђевића број 1. 23330 Нови Кнежевац, поштом или предајом на писарници Општинске управе **најкасније до 04.10.2023. године**.

6. Неблаговремене као и непотпуне пријаве се неће разматрати

7. О резултатима јавног конкурса председник општине обавештава учеснике у конкурсу у року од 8 дана од дана утврђивања резултата спроведеног поступка јавног огласа.

 Одлука о додели средстава спортским организацијама из буџета општине Нови Кнежевац се објављује на званичној интернет презентацији општине, као и у „Службеном листу општине Нови Кнежевац“ најкасније у року од 8 дана од дана доношења Одлуке.

 8. Учесници конкурса имају право да поднесу приговор на Одлуку о додели средстава спортским организацијама из буџета општине Нови Kнежевац Општинском већу општине Нови Кнежевац у року од 8 дана од дана достављања Одлуке о избору пројеката.

 9. По коначности Одлуке о избору пројеката председник општине закључује уговор о финансирању пројекта са спортским организацијама.

 10. Корисници средстава из ове Одлуке дужни су да доставе извештај о утрошку одобрених средстава, односно реализацији одобрених пројеката најмање једном годишње а на захтев комисије и више пута до краја реализације програма.

 Уколико су одобрена средства ненаменски утрошена корисници средстава су дужни да их врате у буџет општине Нови Кнежевац, са припадајућом каматом.

11. Јавни конкурс се објављује у „Службеном листу општине Нови Кнежевац“, на званичној интернет презентацији општине Нови Кнежевац и у локалним медијима.

 Додатне информације се могу добити код Кришанов Недељка на тел. 0230/82-055 локал 191.

 ПРЕДСЕДНИК ОПШТИНЕ

 Др Радован Уверић с.р.